|  |  |  |  |
| --- | --- | --- | --- |
| **Версия** | **Дата** | **Описание** | **Одобрил** |
| 1 | 04.06.2018г. | Процедура по получаване на съгласие за обработване на лични данни на субектите | Детелин Владимиров Петров |

Съдържание

[I. Предназначение на процедурата 1](#_Toc518420456)

[II.Нормативна уредба 1](#_Toc518420457)

[III.Задължения и роли 1](#_Toc518420458)

[IV. Ход на процедурата 2](#_Toc518420459)

# I. Предназначение на процедурата

Съгласието на субекта на данните е едно от правните основания за обработката на неговите лични данни и попада в обхвата на настоящата процедура. „ДЕТЕЛИНА ДП“ ООД трябва да получи съгласие, когато не се прилага друго правно основание.

Съгласието на субекта на данните се определя от [член 4, точка 11 от ОРЗД](https://web.apis.bg/e.php?celex=32016R0679&ToPar=Art4) като „всяко свободно изразено, конкретно, информирано и недвусмислено указание за волята на субекта на данните, посредством изявление или ясно потвърждаващо действие, което изразява съгласието му, свързаните с него лични данни да бъдат обработени“.

Изрично съгласие е необходимо за обработката на специалните категории лични данни ([член 9, параграф 2, буква а) от ОРЗД](https://web.apis.bg/e.php?celex=32016R0679&ToPar=Art9)) при липса на друго правно основание за обработката им. .

Специфични условия важат за валидността на съгласието, дадено от децата във връзка с услугите на информационното общество. Те са свързани с изисквания за получаване и проверка на съгласието на родителите под определени възрастови граници ([член 8 от ОРЗД](https://web.apis.bg/e.php?celex=32016R0679&ToPar=Art8)).

# II.Нормативна уредба

* [Член 4, точка 11](https://web.apis.bg/e.php?celex=32016R0679&ToPar=Art4), [член 7](https://web.apis.bg/e.php?celex=32016R0679&ToPar=Art7) и [член 8](https://web.apis.bg/e.php?celex=32016R0679&ToPar=Art8) от Общия регламент за защита на данните (ОРЗД)

# III.Задължения и роли

Като администратор на данни , „ДЕТЕЛИНА ДП“ ООД отговоря съгласно ОРЗД за получаване на съгласие от субекта на данните. Отговорникът по защита на данните следи за спазването на правилата за получаване на съгласието в съответствие с изискванията на настоящата процедура.

# IV. Ход на процедурата

1. **Получаване на съгласие от субекта на данните**

„ДЕТЕЛИНА ДП“ ООД предоставя ясна Декларация за поверителност , за да гарантира, че съгласието е информирано и че субектът на данни е информиран за правата си във връзка с обработката на личните му данни.

За да може получаването на съгласието да е правно валидно, „ДЕТЕЛИНА ДП“ ООД документира и доказва, че:

* е налице съгласие от субекта на данните за обработката на неговите лични данни, респ. че е дадено изрично съгласие за чувствителни лични данни ;
* съгласието е дадено за една или повече конкретни цели;
* съгласието на субекта на данните е ясно различимо от всеки друг въпрос, отнасящ се до субекта на данните;
* съгласието на субекта на данните е разбираемо и достъпно, като се използва прост и ясен език;
* субектът на данните е информиран за правото си да оттегли съгласието, преди да даде съгласието си ;
* субектът на данните е информиран, че оттеглянето на съгласието не засяга законосъобразността на обработването, основано на дадено съгласие преди неговото оттегляне;
* обработването на данни е ограничено до посоченото в договора и е обвързано с изричното съгласие, дадено от субекта на данните.